Όταν γίνεται αναφορά σε σελίδα το βιβλίο είναι το εξής:

ΒΙΒΛΙΟ ΕΛΛΗΝΙΚΩΝ Β’ ΤΕΥΧΟΣ

Όταν γίνεται αναφορά σε σελίδα στο Τ.Ε. το βιβλίο είναι το εξής:

ΤΕΤΡΑΔΙΟ ΕΡΓΑΣΙΩΝ Β’ ΤΕΥΧΟΣ

**ΕΛΛΗΝΙΚΑ**

**Μέρα 1η**

Σήμερα θα μάθουμε για λέξεις που ονομάζονται επιρρήματα. Μέχρι τώρα έχουμε αναφερθεί και μάθαμε να αναγνωρίζουμε λέξεις που είναι ρήματα, ουσιαστικά, επίθετα, άρθρα, αντωνυμίες, κτλ.

* **Ας μάθουμε και κάτι καινούριο…**

**Επιρρήματα** είναι οι άκλιτες λέξεις (δεν αλλάζουν ποτέ μορφή) που συνοδεύουν συνήθως τα ρήματα και φανερώνουν τόπο, χρόνο τρόπο, ποσό κ.ά.

Εμείς θα μάθουμε να εντοπίζουμε τα επιρρήματα που φανερώνουν ΧΡΟΝΟ, γι’ αυτό και ονομάζονται **χρονικά επιρρήματα**.

Παραδείγματα:

 Θα σε δω **αργότερα** και **τότε** θα σου πω τι έγινε **χθες**.

**Πρώτα** θα πάμε στην αγορά κι **έπειτα** θα γυρίσουμε στο σπίτι.

Θα διαβάσω **μετά** τα μαθήματα του σχολείου.

Τα χρονικά επιρρήματα απαντούν στην ερώτηση «Πότε;».

Παράδειγμα:

Θα σε δω αργότερα και τότε θα σου πω τι έγινε χθες.

Πότε θα σε δω; **αργότερα**

Πότε θα σου πω; **τότε**

Πότε έγινε; **χθες**

1. Ανοίγω το βιβλίο μου στη σελίδα 65. Διαβάζω τις πληροφορίες και κάνω την άσκηση.
2. Συμπληρώνω τα κενά των προτάσεων με το κατάλληλο χρονικό επίρρημα.

ξανά, χθες, κάποτε, ύστερα, αμέσως, μεθαύριο, στο τέλος, φέτος

……………………… το βράδυ εξαιτίας του χιονιού έγινε ένα τρομερό δυστύχημα.

……………………… από κάθε γεύμα πρέπει να βουρτσίζουμε τα δόντια μας.

Δε θα έρθω ………………………σπίτι σου αν δε μου ζητήσεις συγγνώμη.

……………………… θα πάμε εκδρομή με το σχολείο μας στην Καβάλα.

Η πορτοκαλιά μας ……………………… δεν είχε ούτε ένα πορτοκάλι.

Η γιαγιά της Ελένης είχε ……………………… κοσμηματοπωλείο στο Βόλο.

Το πρόβλημα αυτό πρέπει να το λύσουμε ……………………… .

Μη φοβάσαι καθόλου, ……………………… όλα καλά θα πάνε.

1. Διαβάζω το κόμικ «Όρνιθες» στις σελ. 66-67.
2. Κάνω την άσκηση 2 (σελ.68).
3. Απαντώ σε ένα πρόχειρο την ερώτηση: Ποιο ήταν το ποιο αστείο σημείο του κόμικ για μένα και γιατί;
4. Σκέφτομαι κάποια από τις φορές που είδα μια θεατρική παράσταση…Πώς πρέπει να συμπεριφέρομαι στο θέατρο άραγε; Τώρα κάνω στο Τ.Ε. την άσκηση 1 (σελ. 11).

**Μέρα 2η**

Σήμερα θα αναφερθούμε στον ευθύ και πλάγιο λόγο. Μπορείς να δεις προηγούμενα φυλλάδια για να θυμηθείς…Επίσης, στο βιβλίο στη σελ.69 υπάρχει σχετική επεξήγηση.

Το κόμικ «Όρνιθες» για παράδειγμα είναι στον ευθύ λόγο γιατί διαβάζουμε τα λόγια ακριβώς όπως τα λέει ο κάθε ήρωας.

1. Κάνω στο βιβλίο τις ασκήσεις 4, 5 και 6 (σελ.69).

\*Βοήθεια\* (Ας ξεκινήσουμε μαζί την 4)

Η Μαρία ρώτησε την Ελένη αν θα πάνε στο θέατρο το Σάββατο το απόγευμα. Η Ελένη της απάντησε ότι δεν μπορούν να πάνε γιατί είχε πολύ διάβασμα. Η Μαρία την ρώτησε αν…

1. Γράφω 3 φορές στο μπλε τετράδιο «Γράφω και μαθαίνω» την απάντηση της άσκησης 6 που είναι η εξής…

Είναι απαράδεκτοι! Έπρεπε να’ χαν αρχίσει εδώ και δέκα λεπτά!

**Μέρα 3η**

Σήμερα θα κάνουμε εξάσκηση στον ευθύ και πλάγιο λόγο. Οι πιο κάτω πληροφορίες θα σε βοηθήσουν να λύσεις τις ασκήσεις.

Όταν μας ζητείται **να μετατρέψουμε τον ευθύ λόγο σε πλάγιο λόγο**, πρέπει να προσέξουμε τα εξής:

α) Τα **πρόσωπα** που μιλούν, τα οποία δηλώνονται με το όνομά τους ή με κάποια αντωνυμία.

Ευθύς: «Πότε θα φύγεις;» ρώτησε η Μαρία. «Θα φύγω αύριο» της απάντησε εκείνος.

Πλάγιος: **Η Μαρία** ρώτησε **τον Νίκο** πότε θα φύγει κι **εκείνος** της απάντησε πως θα φύγει αύριο

β) Τους **συνδέσμους** (ότι, πως, να, αν, κ.ά.) που χρειάζεται να βάλουμε σε πολλές περιπτώσεις για να συνδεθούν οι προτάσεις μεταξύ τους.

Ευθύς: «Φύγε αμέσως» του φώναξε. «Θα φύγω όποτε θέλω» της είπε.

Πλάγιος: Του φώναξε **να** φύγει αμέσως κι εκείνος της είπε **πως** θα έφευγε όποτε ήθελε.

γ) Τα **ρήματα** που χρειάζεται πολλές φορές να χρησιμοποιήσουμε και δε δίνονται στον διάλογο αλλά πρέπει να τα σκεφτούμε εμείς. Π.χ. λέω, αναφέρω, ρωτώ, απαντώ, διατάζω, παρακαλώ, ζητώ, κ.ά.

Ευθύς: «Θα έρθεις μαζί μου;» . «Δεν ξέρω ακόμη».

Πλάγιος: Τον/Την **ρώτησε** αν θα έρθει μαζί του/της κι εκείνος/η **απάντησε** πως δεν ήξερε ακόμη.

 δ) Τις **αντωνυμίες** και τα **πρόσωπα των ρημάτων**.

Ευθύς: «Εγώ δε θέλω να έρθω».

Πλάγιος: Είπε ότι **αυτός/ή** δε θέλει να **έρθει**.

1. Στις παρακάτω προτάσεις γράφω για καθεμιά το είδος του λόγου στην παρένθεση (ευθύς ή πλάγιος). Μετά την γράφω τις προτάσεις στο άλλο είδος λόγου. Δηλαδή, αν είναι σε ευθύ η πρόταση την μετατρέπω σε πλάγιο και το αντίστροφο.

«Να είσαι φρόνιμος μέχρι να γυρίσω», μου ζήτησε ο μπαμπάς.

( ευθύς λόγος)

Ο μπαμπάς μου ζήτησε να είμαι φρόνιμος μέχρι να γυρίσει.

Εγώ του υποσχέθηκα πως θα παίξω ήσυχα χωρίς να ενοχλώ κανένα.

( \_\_\_\_\_ λόγος)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Την παρακάλεσε να του δανείσει το βιβλίο της. ( \_\_\_\_\_ λόγος)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

«Θέλετε να σας το εξηγήσω πάλι;»μας ρώτησε η δασκάλα. ( \_\_\_\_\_ λόγος)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

-Προσέχετε πώς περνάτε το δρόμο! μας φώναξε η μαμά. ( \_\_\_\_\_ λόγος)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

-Πού πας; Θ’ αργήσεις να γυρίσεις; τον ρώτησε ανήσυχη η Μαρία. ( \_\_\_\_\_ λόγος)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Στο Τ.Ε. σελ. 12 κάνω την άσκηση 3.

**Μέρα 4η**

Σήμερα θα προχωρήσουμε σε νέο κείμενο και θα μάθουμε εξασκηθούμε στον παρελθοντικό χρόνο ΥΠΕΡΣΥΝΤΕΛΙΚΟ.

1. Διαβάζω το κείμενο στις σελ.70-71 και κάνω την άσκηση 1.

Πάμε να θυμηθούμε κάτι από προηγούμενο φυλλάδιο στην επόμενη σελίδα…

Μέχρι τώρα έχουμε κάνει τους εξής χρόνους:

|  |  |  |
| --- | --- | --- |
| ΠΑΡΕΛΘΟΝ | ΠΑΡΟΝ | ΜΕΛΛΟΝ |
| Αόριστοςεγώ έπλυναεγώ πλύθηκα | Ενεστώταςεγώ πλένω εγώ πλένομαι | Στιγμιαίος Μέλλονταςεγώ θα πλύνωεγώ θα πλυθώ |
| Παρατατικόςεγώ έπλενα εγώ πλενόμουν |  | Εξακολουθητικός Μελ.εγώ θα πλένωεγώ θα πλένομαι |

Και τώρα θα μάθουμε ακόμη δύο χρόνους…

|  |  |  |
| --- | --- | --- |
| Υπερσυντέλικοςεγώ είχα πλύνειεγώ είχα πλυθεί | Παρακείμενοςεγώ έχω πλύνειεγώ έχω πλυθεί |  |

Έχουμε κάνει τον παρακείμενο που αφορά το παρόν, κάτι που ξεκίνησε στο παρελθόν και μόλις έχει τελειώσει! Στον υπερσυντέλικο όμως ισχύει κάτι άλλο…

* **Ας μάθουμε και κάτι καινούριο…**

**Υπερσυντέλικος:** φανερώνει ότι κάτι ήταν τελειωμένο στο παρελθόν, πριν γίνει κάτι άλλο. Σχηματίζεται με το βοηθητικό ρήμα είχα και το απαρέμφατο του ρήματος στην ενεργητική ή παθητική φωνή (π.χ. πλύνει-πλυθεί, δέσει-δεθεί).

Παραδείγματα:

**Είχα τελειώσει** το διάβασμα όταν χτύπησε το κουδούνι.

**Είχα πάει** για ψώνια αλλά έκλεισαν τα καταστήματα.

ΠΡΟΣΟΧΗ

O Παρακείμενος σχηματίζεται με το έχω.

Ο Υπερσυντέλικος με το είχα

1. Μελετώ τη σελ. 72 και ακολούθως κάνω τις ασκήσεις 3 και 5 (σελ.73)
2. Συμπληρώνω τον πίνακα βάζοντας τα ρήματα στο ίδιο πρόσωπο του ενεργητικού και παθητικού στον υπερσυντέλικου. Έχω το βιβλίο μου ανοιχτό στη σελ.72 για βοήθεια.

|  |  |  |
| --- | --- | --- |
| Ενεστώτας |  | Υπερσυντέλικος |
| Ενεργητική Φωνή |  | Ενεργητική Φωνή | Παθητική Φωνή |
| μπλέκω |  |  |  |
| χτενίζουμε |  |  |  |
| κρύβεις |  |  |  |
| μαζεύετε |  |  |  |
| απλώνουν |  |  |  |
| γελάς |  |  |  |
| τιμάμε |  |  |  |
| αδικεί |  |  |  |

**Μέρα 5η**

Επειδή έχω πολλά Μαθηματικά αυτή τη βδομάδα, σήμερα θα ασχοληθώ μόνο με τα Μαθηματικά μου!